**მოსწავლეთა შეფასება დისტანციური სწავლების პერიოდში**

2019-2020 სასწავლო წელს **დაწყებით, საბაზო და საშუალო საფეხურებზე** II სემესტრში მოსწავლეები შეფასდებიან I-IV კლასებში განმავითარებელი, ხოლო V-XII კლასებში განმავითარებელი და/ან განმსაზღვრელი შეფასებით სკოლის მიერ თითოეული მოსწავლისთვის ინდივიდუალურად შეთავაზებული ფორმით.

კონკრეტული მოსწავლის/მოსწავლეებისთვის განმსაზღვრელი შეფასების და წლიური ქულის გამოყვანის მიზნით, სკოლა თავად განსაზღვრავს ქვემოთ ჩამოთვლილი ვარიანტებიდან რომლით იხელმძღვანელებს:

|  |  |
| --- | --- |
| ა) | საგნის წლიურ ქულად შეიძლება განისაზღვროს მოსწავლის მიერ 2019-2020 სასწავლო წლის I სემესტრში მიღებული ქულა; |
| ბ) | * საგნის წლიურ ქულად შეიძლება განისაზღვროს მოსწავლის მიერ 2019-2020 ს/წლის I სემესტრის ქულის და 2019-2020 ს/წლის II სემესტრის პირველი 6 კვირის განმავლობაში გავლილი პროგრამის და დისტანციური/ელექტრონული ფორმით ან კომუნიკაციის სხვა საშუალებებით ცოდნის შეფასების (იმ შემთხვევაში, თუ სკოლას აქვს დისტანციური გამოკითხვის შესაძლებლობა) საფუძველზე მიღებული შეჯამებული ქულის საშუალო არითმეტიკული (დამრგვალებული მთელის სიზუსტით); * თუ სკოლა მხოლოდ განმავითარებელი შეფასებით აფასებდა მოსწავლეებს დისტანციური სწავლების პერიოდში და/ან არ ჰქონდა მოსწავლის გამოკითხვის შესაძლებლობა, II სემესტრის ქულა იქნება პირველი 6 კვირის განმავლობაში მოსწავლის მიერ მიღებული შეჯამებული ქულის საშუალო არითმეტიკული, ხოლო წლიური ქულა იქნება I სემესტრისა და II სემესტრის ქულების საშუალო არითმეტიკული. |
| გ) | * V კლასის II სემესტრის შემთხვევაში - საგნის წლიურ ქულად შეიძლება განისაზღვროს მოსწავლის მიერ 2019-2020 ს/წლის II სემესტრის პირველი ექვსი კვირის განმავლობაში გავლილი პროგრამის და დისტანციური/ელექტრონული ფორმით ან კომუნიკაციის სხვა საშუალებებით მიღებული ცოდნის შეფასების (იმ შემთხვევაში, თუ სკოლას აქვს დისტანციური გამოკითხვის შესაძლებლობა) საფუძველზე მიღებული შეჯამებული ქულის საშუალო არითმეტიკული (დამრგვალებული მთელის სიზუსტით); * თუ სკოლა მხოლოდ განმავითარებელი შეფასებით აფასებდა მოსწავლეებს დისტანციური სწავლების პერიოდში, და/ან არ ჰქონდა მოსწავლის გამოკითხვის შესაძლებლობა, მას შეუძლია II სემესტრის და წლიური ქულა გამოიყვანოს პირველი 6 კვირის განმავლობაში მოსწავლის მიერ მიღებული შეჯამებული ქულის საშუალო არითმეტიკულით. |
| დ) | თუ მოსწავლეს 2019-2020 სასწავლო წლის I სემესტრის შეფასება არ აქვს   * საგნის წლიურ ქულად შეიძლება განისაზღვროს მოსწავლის მიერ 2019-2020 ს/წლის II სემესტრის პირველი 6 კვირის განმავლობაში გავლილი პროგრამის და დისტანციური/ელექტრონული ფორმით ან კომუნიკაციის სხვა საშუალებებით მიღებული ცოდნის შეფასების (იმ შემთხვევაში, თუ სკოლას აქვს დისტანციური გამოკითხვის შესაძლებლობა) საფუძველზე მიღებული შეჯამებული ქულის საშუალო არითმეტიკული, რომელიც დამრგვალდება მთელის სიზუსტით * ან საგნის წლიურ ქულად შეიძლება განისაზღვროს 2019-2020 ს/წლის II სემესტრში დისტანციური სწავლების პროცესში მიღებული ცოდნის შეფასების (იმ შემთხვევაში, თუ სკოლას აქვს დისტანციური გამოკითხვის შესაძლებლობა) საფუძველზე მიღებული შეჯამებული ქულის საშუალო არითმეტიკული (დამრგვალებული მთელის სიზუსტით). |

**სხვა შემთხვევები**

|  |  |
| --- | --- |
| როცა მოსწავლეს არ აქვს შეფასება I სემესტრში | მოსწავლეებს, რომელთაც არ აქვთ I სემესტრის შეფასება რომელიმე ისეთ საგანში, რომელიც არ ისწავლება II სემესტრში, უნდა მიეცეს შემაჯამებელი/კომპლექსური ტიპის დავალების შესრულების საშუალება, რის საფუძველზეც მიღებული განმსაზღვრელი შეფასება იქნება საგნის წლიური ქულა. |
| მოსწავლეებმა, რომლებმაც 2020 წელს ექსტერნატის ფორმით დაძლიეს კლასი და 2019-2020 სასწავლო წლის II სემესტრიდან ჩაირიცხნენ მომდევნო კლასში | ყველა საგანში მიმდინარე დისტანციური სწავლების ფარგლებში უნდა შეასრულონ მინიმუმ ერთი შემაჯამებელი/კომპლექსური ტიპის დავალება, რომლის განმსაზღვრელი შეფასება წარმოადგენს წლიურ შეფასებას. |
| მოსწავლეებმა, რომლებმაც სტატუსი აღიდგინეს II სემესტრიდან და არა აქვთ I სემესტრის შეფასება | ყველა საგანში მიმდინარე დისტანციური სწავლების ფარგლებში უნდა შეასრულონ მინიმუმ ერთი შემაჯამებელი/კომპლექსური ტიპის დავალება, რომლის განმსაზღვრელი შეფასება წარმოადგენს წლიურ შეფასებას. |
| მოსწავლემ, რომელმაც გააცდინა კონკრეტული საგნისთვის დათმობილი 30% და მეტი | მოსწავლე ფასდება საგანში წლის განმავლობაში მიღებული მიმდინარე საკლასო, საშინაო და შემაჯამებელი დავალებების ქულების (ასეთის არსებობის შემთხვევაში) საფუძველზე. იმ შემთხვევაში, თუ მოსწავლეს არ უფიქსირდება საგანში მიმდინარე დავალებების ქულები, ის შეფასდება ერთი შემაჯამებელი/კომპლექსური ტიპის დავალებაში მიღებული განმსაზღვრელი შეფასების საფუძველზე. |

**იმ მოსწავლეთა შეფასება, რომელთაც განათლება მიიღეს უცხოეთში**

|  |
| --- |
| * მოსწავლემ უცხოეთში სწავლის პერიოდში მიღებული ზოგადი განათლების აღიარების შემდეგ, ეროვნული სასწავლო გეგმით გათვალისწინებული სავალდებულო საგნები, რომლებთან შესაბამისობაც არ იქნა დადგენილი საქართველოს კანონმდებლობით დადგენილი წესით, შესაძლებელია დაძლიოს ექსტერნატის ფორმით ან ინდივიდუალური გეგმით მიმდინარე დისტანციური სწავლების ფარგლებში. * ინდივიდუალური გეგმის დაძლევა დადასტურდება ერთ შემაჯამებელი/კომპლექსური ტიპის დავალებაში მიღებული განმსაზღვრელი შეფასებით, რომელიც წარმოადგენს საგნის წლიურ ქულას. |

|  |
| --- |
| **მოსწავლეს, რომელმაც უცხოეთში სწავლის პერიოდში მიიღო ზოგადი განათლება და ვერ ადასტურებს უცხოეთში სწავლის პერიოდში ზოგადი განათლების მიღების ფაქტს, წლიური ქულის გამოყვანის მიზნით:** |
| * უნდა აღუდგეს მოსწავლის სტატუსი; * მიმდინარე სასწავლო წლის ბოლომდე, დისტანციური ფორმით, ინდივიდუალური სასწავლო გეგმით უნდა გაიაროს  ეროვნული სასწავლო გეგმით განსაზღვრული შესაბამისი კლასის საგნები; * სკოლის ადმინისტრაცია 2020 წლის 19 ივნისამდე მოსწავლეს აძლევს  ორ შემაჯამებელ-კომპლექსურ დავალებას და შემაჯამებელი კომპლექსური დავალებების საფუძველზე აფასებს მას; * სკოლა ვალდებულია მოსწავლეებს წინასწარ გააცნოს (სიტუაციიდან გამომდინარე, მოსწავლესთან შეთანხმებული ფორმით) შემაჯამებელი კომპლექსური დავალებები და ჩაუტაროს კონსულტაციები საჭიროებისამებრ; * მოსწავლის 2019-2020 სასწავლო წლის  წლიურ ქულად განისაზღვრება შემაჯამებელ-კომპლექსურ დავალებებში მიღებული ქულის საშუალო არითმეტიკული, რომელიც დამრგვალდება მთელის სიზუსტით.“. |

**საგნის წლიური ქულის ამაღლების შესაძლებლობები**

|  |
| --- |
| **V-XI კლასების მოსწავლეებს, რომლებსაც კონკრეტული კლასის თითოეულ საგანში წლიური ქულა (დამრგვალების შემდეგ) აქვთ 5.0 ან მეტი და მიღებული აქვს ჩათვლა შესაბამის საგნებში, თუკი სურვილი აქვთ აიმაღლონ წლიური შეფასება:** |
| * მოსწავლე/მოსწავლის მშობელი/კანონიერი წარმომადგენელი 2020 წლის 16 ივნისიდან - 2020 წლის 30 ივნისის ჩათვლით მიმართავს სკოლის ადმინისტრაციას ნებისმიერი ფორმით (განცხადება, ელექტრონული ფოსტა, სატელეფონო შეტყობინება) და კონკრეტულ საგანში/საგნებში აფიქსირებენ ნიშნის/ნიშნების ამაღლების სურვილს. * სკოლის ადმინისტრაცია 2020-2021 სასწავლო წლის დასაწყისში კონკრეტული საგნების მიხედვით განსაზღვრავს შემაჯამებელი კომპლექსური დავალების შესრულების და შეფასების ვადებს. ხოლო თითოეული საგნის მასწავლებელი იწყებს მოსწავლისთვის შემაჯამებელი კომპლექსური დავალების მომზადებას. * სკოლა ვალდებულია, მოსწავლეებს წინასწარ გააცნოს შემაჯამებელი კომპლექსური დავალება/დავალებები და კონსულტაცია გაუწიოს მიცემული დავალების მომზადების პროცესში. * მოსწავლის შემაჯამებელი კომპლექსური დავალების შეფასება მასწავლებელმა უნდა მოახდინოს 2020-2021 სასწავლო წლის I სემესტრის სემესტრული ქულის დაწერამდე. * მოსწავლის 2019-2020 სასწავლო წლის საბოლოო წლიურ ქულად განისაზღვრება შემაჯამებელ-კომპლექსურ დავალებაში მიღებული ქულისა და ამ საგანში მიღებული წლიური ქულის საშუალო არითმეტიკული (დამრგვალებული მთელის სიზუსტით). |

|  |
| --- |
| **V-XI კლასების მოსწავლეებს, რომლებსაც კონკრეტული კლასის რომელიმე საგნის წლიური ქულა (დამრგვალების შემდეგ) აქვს 5.0-ზე ნაკლები და/ან არ აქვს მიღებული ჩათვლა 31-ე მუხლის მე-3 პუნქტით განსაზღვრულ საგნებში:** |
| * სკოლის ადმინისტრაცია 2020 წლის 1 სექტემბრამდე მოსწავლეს აძლევს შემაჯამებელ-კომპლექსურ დავალებას და ამ დავალების საფუძველზე აფასებს მას; * სკოლა ვალდებულია მოსწავლეებს წინასწარ გააცნოს (სიტუაციიდან გამომდინარე, მოსწავლესთან შეთანხმებული ფორმით) შემაჯამებელი კომპლექსური დავალება/დავალებები და ჩაუტაროს კონსულტაციები საჭიროებისამებრ; * მოსწავლის 2019-2020 სასწავლო წლის წლიურ ქულად განისაზღვრება შემაჯამებელ-კომპლექსურ დავალებაში მიღებული ქულა. |

|  |
| --- |
| **IX კლასის იმ მოსწავლეს, რომელიც ასრულებს სავალდებულო საბაზო საფეხურს და გადის ზოგადი განათლების სისტემიდან და სურს საგნის წლიური ქულის ამაღლება:** |
| * 2020 წლის 16 ივნისიდან 2020 წლის 19 ივნისის ჩათვლით, მოსწავლე/მოსწავლის მშობელი/კანონიერი წარმომადგენელი მიმართავს სკოლის ადმინისტრაციას ნებისმიერი ფორმით (განცხადება, ელექტრონული ფოსტა, სატელეფონო შეტყობინება) და კონკრეტულ საგანში/საგნებში აფიქსირებს ნიშნის ამაღლების სურვილს; * სკოლის ადმინისტრაცია 2020 წლის 30 ივნისის ჩათვლით მოსწავლეს აძლევს შემაჯამებელ-კომპლექსურ დავალებას და ამ დავალების საფუძველზე აფასებს მას; * სკოლა ვალდებულია მოსწავლეებს წინასწარ გააცნოს (სიტუაციიდან გამომდინარე, მოსწავლესთან შეთანხმებული ფორმით) შემაჯამებელი კომპლექსური დავალება/დავალებები და ჩაუტაროს კონსულტაციები საჭიროებისამებრ; * მოსწავლის 2019-2020 სასწავლო წლის საბოლოო წლიურ ქულად განისაზღვრება შემაჯამებელ-კომპლექსურ დავალებაში მიღებული ქულისა და ამ საგნის წლიური ქულის საშუალო არითმეტიკული (დამრგვალებული მთელის სიზუსტით). |

|  |
| --- |
| **იმ შემთხვევაში, თუ XII კლასის მოსწავლეს სურს საგნის წლიური ქულის ამაღლება:** |
| * 2020 წლის 21 მაისიდან 2020 წლის 29 მაისის ჩათვლით, მოსწავლე/მოსწავლის მშობელი/კანონიერი წარმომადგენელი მიმართავს სკოლის ადმინისტრაციას ნებისმიერი ფორმით (განცხადება, ელექტრონული ფოსტა, სატელეფონო შეტყობინება) და კონკრეტულ საგანში/საგნებში აფიქსირებს ნიშნის ამაღლების სურვილს; * სკოლის ადმინისტრაცია 2020 წლის 19 ივნისამდე მოსწავლეს აძლევს შემაჯამებელ-კომპლექსურ დავალებას და ამ დავალების საფუძველზე აფასებს მას; * სკოლა ვალდებულია მოსწავლეებს წინასწარ გააცნოს (სიტუაციიდან გამომდინარე, მოსწავლესთან შეთანხმებული ფორმით) შემაჯამებელი კომპლექსური დავალება/დავალებები და ჩაუტაროს კონსულტაციები საჭიროებისამებრ; * მოსწავლის 2019-2020 სასწავლო წლის საბოლოო წლიურ ქულად განისაზღვრება შემაჯამებელ-კომპლექსურ დავალებაში მიღებული ქულისა და საგნის წლიური ქულის საშუალო არითმეტიკული (დამრგვალებული მთელის სიზუსტით). |

**სასკოლო გამოცდები**

1. 2019-2020 სასწავლო წელს საჯარო სკოლაში არ შეიძლება ჩატარდეს წლიური გამოცდები (ესგ მუხლი 36, 7-12 პუნქტები).
2. 2019-2020 სასწავლო წელს არ შეიძლება ჩატარდეს 38-ე მუხლის მე-3 პუნქტით გათვალისწინებული გამოცდები (გაცდენების 30%).
3. 2019-2020 საწავლო წელს კერძო სკოლები და საგნის/საგნების გაძლიერებული სწავლების სტატუსის მქონე სკოლები დამოუკიდებლად იღებენ 36-ე მუხლის 7-12 პუნქტებით გამოცდების ჩატარების გადაწყვეტილებას და გამოცდების ჩატარების შემთხვევაში განსაზღვრავენ გამოცდის ფორმას.

**შემაჯამებელი დავალებები (აქ წავა შემაჯამებელ დავალებაზე ნარატივი)**

2019-2020 სასწავლო წლის მეორე სემესტრში სკოლები თავად განსაზღვრავენ შემაჯამებელი დავალებების რაოდენობას.